ธปท.เผยสาขาแบงก์ปิดหนีน้ำ137แห่ง
ธปท.เผยวันนี้มีแบงก์ขอปิดทำการสาขาหนีน้ำชั่วคราว 137 แห่ง ในจำนวนนี้เป็นสาขาในภาคใต้ถึง 136 แห่ง เพราะตั้งอยู่ในอ.หาดใหญ่และอ.รอบนอก&nbsp;&nbsp;
3 พ.ย. 2553

ธปท.เผยวันนี้มีแบงก์ขอปิดทำการสาขาหนีน้ำชั่วคราว 137 แห่ง ในจำนวนนี้เป็นสาขาในภาคใต้ถึง 136 แห่ง เพราะตั้งอยู่ในอ.หาดใหญ่และอ.รอบนอก   
ธนาคารแห่งประเทศไทย(ธปท.) รายงานการแจ้งปิดสาขาของระบบธนาคารพาณิชย์ ณ วันนี้ 3 พ.ย. ที่ผ่านมาพบว่า มีธนาคารพาณิชย์ในระบบขอปิดทำการสาขาเป็นการชั่วคราว 13 ธนาคาร รวมทั้งสิ้น 137 สขา โดยในจำนวนนี้ เป็นสาขาที่อยู่ในเขตพื้นที่ภาคใต้ ถึง 136 สาขา ซึ่งอยู่ในจ.สงขลา 102 สาขา เพราะได้รับผลกระทบจากเหตุอุทกภัยทั้งในอ.หาดใหญ่และอ.รอบนอก รองลงไปเป็นสาขาในจ.สุราษฏร์ธานี 19สาขา โดยส่วนใหญ่อยู่บนเกาะสมุย 
อย่างไรก็ตาม สาขาธนาคารพาณิชย์ในเขตพื้นที่ ภาคกลาง ที่ยังปิดทำการเพราะปัญหาน้ำท่วมอยู่ในขณะนี้มีเพียงแห่งเดียว คือ ธนาคารกสิกรไทย 1 แห่ง ในอ.อินทร์บุรี จ.สิงห์บุรี ขณะที่บริษัทเงินทุนหลักทรัพย์(บง.)ขอปิดทำการ 1 แห่ง คือ บง.สินอุตสาหกรรม ซึ่งตั้งอยู่ในพื้นที่ จ.สงขลา